**Lyubov Mixaylivna Qakkebuş** (14 (26) sentyabr 1888, Nemirov[d], Podolsk quberniyası[d] – 28 may 1947, Kiyev) — Ukraynalı səhnə aktrisası, müəllim və tərcüməçi, Ukrayna SSR xalq artisti (1943). O, 80-dən çox aparıcı və köməkçi rolu, o cümlədən Vilyam Şekspirin "Makbet" pyesində Ledi Makbet və Henrik İbsenin "Kabuslar" pyesində Fru Alvinq rollarını ifa edib.

Erkən həyat və təhsil
---------------------

Lyubov Qakkebuş 26 sentyabr 1888-ci ildə Rusiya İmperiyasının Nemirov şəhərində anadan olub. O, Moskva Kamerni teatrında oxuyub və Moskvada Ukraynanın Kobzar klubunun səhnələşdirdiyi həvəskar tamaşalarda çıxış edib.

Karyera
-------

Qakkebuş 1917-ci ildə Kiyevdəki Ukrayna Xalq Teatrının səhnəsində *Miss* (Aleksandr Olesin "Payız" əsəri) rolunda debüt edib. O, 1919–1921-ci illərdə Kiyevdə Ukrayna Sovet Respublikasının Şevçenko adına Birinci Teatrında, 1921–1922-ci illərdə isə Vinnitsada İvan Franko adına Milli Akademik Dram teatrında oynamışdır.

Qakkebuş 1922-ci ildən 1926-cı ilə qədər Berezil teatrında çalışmış və 1926-cı ildə əri Vasil Vasilko Qakkebuş ilə birlikdə Odessaya köçmüşdür. O 1926–1928-ci illərdə Odessanın Ukrayna Dram Teatrında işləyib. 1928-ci ildə Qakkebuş və Vasilko Xarkova köçdülər və burada Qakkebuşun əri Çervonozavodsk Ukrayna Dram Teatrının bədii rəhbəri oldu. Qakkebuş 1933-cü ilə qədər Xarkovdakı Çervonozavodsk Ukrayna dram teatrında, 1933–1938-ci illərdə isə Donetsk Tatrında işləmişdir.

Qakkebuş İkinci Dünya Müharibəsi illərində evakuasiyada olan Şevçenko adına Xarkov Ukrayna teatrının truppasına qatılıb. O, 1943-cü ildə Ukrayna SSR xalq artisti adına layiq görülüb.

Qakkebuş aktyorluqdan başqa teatrlarda, Kiyev Lısenko Musiqi və Dram İnstitutunda (1922–1926), Odessa (1926–1928) və Xarkovdakı (1929–1933) musiqi və dram institutlarında, həmçinin Kiyev Teatr İncəsənəti İnstitutunda (1944–1947) aktyorluq sənətindən dərs demişdir.

1944-cü ildən etibarən Qakkebuş Kiyevdə məskunlaşdı və tərcümə işi ilə məşğul olmağa başladı. O, Molyer, Qorki ("Burjua"), Trenyov, Afinogenov və Romaşovun Ukrayna dilinə tərcümələrinin müəllifidir.

Lyubov Qakkebuş 28 may 1947-ci ildə Kiyevdə vəfat etmişdir.

1970-ci ildə Lyubov Qakkebuşun 1938–1947-ci illərdə Kiyevin Velyka Jitomıska küçəsi, 17-də yaşadığı evin fasadına qranitdən xatirə lövhəsi vurulmuşdur.

İstinadlar
----------

1. 1 2 3 4  "Гаккебуш Любов Михайлівна — Енциклопедія Сучасної України". esu.com.ua (ukrayna). 2021-11-27 tarixində arxivləşdirilib. İstifadə tarixi: 2021-11-27.
2. ↑  *Makaryk, Irene Rima.* Shakespeare in the Undiscovered Bourn: Les Kurbas, Ukrainian Modernism and Early Soviet Cultural Politics (ingilis). University of Toronto Press. 2004-01-01. 10. ISBN 978-0-8020-8849-9. 2024-03-16 tarixində arxivləşdirilib. İstifadə tarixi: 2024-03-16.
3. 1 2 3  "Гаккебуш Любовь Михайловна". odessa-memory.info (rus). 2021-11-27 tarixində arxivləşdirilib. İstifadə tarixi: 2021-11-27.
4. 1 2 3 4  "Hakkebush, Liubov". www.encyclopediaofukraine.com (ukrayna). 2021-11-27 tarixində arxivləşdirilib. İstifadə tarixi: 2021-11-27.
5. 1 2 3  "Любовь Гаккебуш". Кино-Театр.Ру (rus). 2021-11-27 tarixində arxivləşdirilib. İstifadə tarixi: 2021-11-27.
6. ↑  "ГАККЕБУШ". leksika.com.ua (ukrayna). 2016-11-20 tarixində arxivləşdirilib. İstifadə tarixi: 2021-11-27.
7. 1 2  "Гаккебуш Любовь Михайловна. Мемориальная доска". КИЕВФОТО (rus). İstifadə tarixi: 2021-11-27.

|  |  |
| --- | --- |
|  Bu şablona bax   Lüğətlər və ensiklopediyalar | Müasir Ukrayna |
| Şəcərə və nekropolistika | Find a Grave |
| Normativ yoxlama | LCCN: n80029147 · VIAF: 60374803 · WorldCat VIAF: 60374803 |